Encara que la Suiza italiana sía la sola rechión de Suiza en a quala la luenga italiana ye mayoritaria, son numerosos los ciudadans que lo usan tamién difuera d'os cantones dinantes mencionatos. En efecto, i hai mes italianofablants en a Suiza alemana y en a romanda que los que i hai en a italiana. En tota la Republica Helvetica son aproximadament 1.300.000 los ciudadans que lo charran a diario, ye decir lo 15,4% d'a población, a los quals s'anyaden aproximadament dos millons de personas que en tienen una conoixencia mes u menos elevata.